**Poštovani vinari,**

**Na raspolaganju vam je novi natječaj iz mjere „Ulaganja u vinarije i marketing vina“ putem kojeg možete zatražiti bespovratna sredstva za svoja ulaganja u izgradnju ili opremanje vinarije. Natječaj je otvoren do 17.travnja.

Stoga, ako želite investirati u svoju vinariju, bilo da se radi o izgradnji/rekonstrukciji, modernizaciji opreme vinarije ili o ulaganju  u marketing, ovo je prilika. Maksimalna potpora iznosi 1,5 milijuna EUR po projektu.**

U nastavku, evo još nekih detalja...

**Prihvatljivi prijavitelji**

* vinarije
* fizičke ili pravne osobe upisane u Vinogradarski registar
* organizacije proizvođača vina
* udruženja dvaju ili više proizvođača
* sektorske organizacije

**Razina i iznos potpore**

* do 50% od ukupno prihvatljivih troškova za mikro, mala i srednja poduzeća,
* do 25%  za velika poduzeća do 750 zaposlenika ili prometom manjim od 200 milijuna eura
* do 24% za ostala velika poduzeća

**Iznos potpore po projektu**

* mikro, mala i srednja poduzeća (uključujući i fizičke osobe) do 1.500.000 EUR
* velika poduzeća s manje od 750 zaposlenih ili prometom manjim od 200 milijuna EUR do 750.000 EUR
* velika poduzeća koja imaju 750 ili više zaposlenih ili promet od 200 milijuna EUR i više do 550.000 EUR

**Prihvatljive aktivnosti**

* troškovi izgradnje, poboljšanja, stjecanja (kupnje) nepokretne imovine radi poboljšanja iste nepokretne imovine, uključujući  uređenje okoliša, manipulativnih površina i parkirališta na gospodarstvu te izgradnju pristupnih puteva do objekta na gospodarstvu pri čemu troškovi uređenja okoliša, radnih i manipulativnih površina te parkirališta ne smiju premašiti 10% od maksimalnih troškova građenja/rekonstrukcije i /ili obnove vinarija i/ili prezentacijskih objekata i/ili prodajnih objekata te prenamjene u navedene objekte
* troškovi kupnje ili zakupa novih strojeva i opreme do iznosa njihove tržišne vrijednosti, uključujući montažu i prijevoz
* opći troškovi povezani s izgradnjom/poboljšanjem, stjecanjem nepokretne imovine i troškovima kupnje novih strojeva i opreme
* troškovi kupnje ili razvoja računalnih softvera i kupnje patenata, licencija i autorskih prava te registracije zajedničkih žigova.

**NAPOMENA:**

U slučaju gradnje, rekonstrukcije, poboljšanja ili obnove objekta vinarije, kod prijave nije potrebno priložiti građevinsku dozvolu, već je dovoljno dostaviti dokaz da je predan Zahtjev za izdavanje građevinske dozvole. Građevinska i uporabna dozvola moraju se priložiti po završetku ulaganja.

Ukoliko za zahvat u prostoru nije potrebna građevinska dozvola, prijavi treba priložiti dokument kojim se dokazuje da se gradnja/rekonstrukcija/obnova može provesti bez izdavanja građevinske dozvole.

Ako se nabavlja samo oprema, ona mora biti smještena u objektu koji je legaliziran.

U slučaju izgradnje/poboljšanja nepokretne imovine, kod prijave je obavezno predati Glavni projekt i Troškovnik radova.

**VAŽNO:**

Ovim putem skrećemo pažnju i na određene promjene u odnosu na prošle natječaje:

1. Ponuditelji opreme i radova moraju biti registrirani za djelatnost za koju daju ponudu.
2. Ukoliko ponuditelji opreme i radova imaju podizvođače/podugovaratelje, na ponudi ponuditelja moraju biti navedeni ti podizvođači/podugovaratelji sa njihovim podacima.

Više o natječaju možete pronaći [ovdje](http://eufondovi.hr/natjecaji/najava-otvoreno-zatvoreno/investicije-u-vinarije-i-marketing-vina?acm=36322_190).

**Natječaj je otvoren do 17.travnja 2020. godine.**